cyanic-selkie/wikianc huggingface dataset:
Eugénie Blanchard
Anne Eugénie Blanchard (16. helmikuuta 1896 – 4. marraskuuta 2010 Gustavia, Saint-Barthélemy ) oli ranskalainen nainen ja maailman vanhin ihminen 2. toukokuuta – 4. marraskuuta 2010.
Konemestari
Pätevyys
Merenkulkualan konemestarien pätevyys on kolmivaiheinen. Ensimmäinen vaihe on vahtikonemestari, toinen vaihe on konemestari ja kolmas vaihe on ylikonemestari.
Työtehtäviä
Konemestari valvoo ja johtaa työtä aluksen konehuoneessa. Hän vastaa esimerkiksi koneistojen käytön valvonnasta ja huollosta ja poltto- ja voiteluaineiden täydennyksistä.
Laivoilla konemestarit johtavat konepuolen toimintaa ja pitävät vahtia. Konemestarin esimiehenä toimii konepäällikkö tai korkea-arvoisempi konemestari. Höyrylaivoissa konepäällikkö on höyrykattiloiden käytönvalvoja.
Pätevyys
Alikonemestari voi pätevöityä konemestariksi saatuaan vähintään 12 kuukautta työkokemusta koulutustaan vastaavista tehtävistä kattilalaitoksessa, jonka käyttöä valvoo konemestari, 12 kuukautta työkokemusta kunnossapitotöistä sekä ylikonemestarin koulutus.
Viertotie
pienoiskuva|[[Sankt Gotthardin solan yläpuolella kulkeva viertotie on rakennettu vuosina 1827–1830 ja tasoitettu vuoden 1940 jälkeen.]] Viertotie on kivi- tai sepelipäällysteisen (valta)tien vanha nimitys.
Viertoteitä tehtiin vilkkaan liikenteen tai raskaiden kuormien vuoksi. Kantava aluskerros oli kiviä tai karkeaa soraa ja 0,3–0,5 metriä paksu. Päällyste tehtiin pienistä luonnonkivistä tai sepelistä ja tiivistettiin raskaalla jyrällä.
Afrikan unioni
Afrikan yhtenäisyyden idea heräsi uudelleen 1990-luvun puolivälissä Libyan johtajan Muammar Gaddafin aloitteesta. Perusta järjestön luomiselle annettiin Libyan Sirtessä 9. syyskuuta 1999 laaditulla Sirten julistuksella. Suunnitelmia kehitettiin seuraavina vuosina tapaamisissa Loméssa ja Lusakassa.
Kokoukset
Oheinen taulukko on järjestettävissä päiväyksen mukaan nousevaan tai laskevaan järjestykseen.
Logo
Afrikan unionin logon keskellä on keltainen Afrikan kartta ilman valtionrajoja, mikä symboloi Afrikan yhtenäisyyttä. Karttaa ympäröivä keltainen kehä symboloi Afrikan rikkautta ja sen valoisaa tulevaisuutta, vihreä väri puolestaan toivoa. Punaiset renkaat symboloivat afrikkalaisten välistä solidaarisuutta ja palmunlehdet logon molemmilla puolilla rauhaa.
Heikki Soisalo
Johan Henrik (Juho Heikki) Karvonen, kirjailijanimi Heikki Soisalo (10. heinäkuuta 1874 Leppävirta – 9. syyskuuta 1950 Helsinki) oli suomalainen näytelmäkirjailija.
Monte Cassinon taistelu
Ensimmäinen hyökkäys
Brittijoukoilla ei ollut reservejä eikä Clarkin tekemää suunnitelmaa muutettu, joten Roomasta lähetettyjen täydennysten saavuttua 21. tammikuuta saksalaiset kykenivät vakauttamaan puolustuksensa. Liittoutuneet saavuttivat kuitenkin hyökkäyksellä tavoitteensa saksalaisten reservien siirroista. Hyökkäyksessä X armeijakunta menetti 4 000 miestä.
Oikealla sivustalla edenneet marokkolais-ranskalaiset joukot menestyivät aluksi taistellessaan aluetta puolustavaa kenraali Julius Ringelin komentamaa 5. vuoristodivisioonaa vastaan. Etenijät saivat vallattua jalansijan Monte Cifalcon alarinteeltä ja Monte Cifalcon kiertänyt 3. Algerialainen divisioona valtasi Monte Belvederen ja Colle Abaten. Ranskalaisia komentava kenraali Juin ehdotti Cassinon kiertämistä ja alueella olevien saksalaisjoukkojen piirittämistä pyytäen reservien toimittamista hyökkäyksen tueksi. Pyyntö kuitenkin torjuttiin ja alueella reservinä ollut 36. divisioonan rykmentti siirrettiin tukemaan 34. divisioonan hyökkäystä. Ranskalaisjoukot kaivautuivat 31. tammikuuta keskeyttäen hyökkäyksensä edelleen saksalaisten hallussa olleelle Monte Cifalcolle, josta oli hyvät näkymät alueella olleisiin liittoutuneiden asemiin. Kaksi marokkolaisdivisioonaa oli kärsinyt taisteluissa 2 500 miehen tappiot.
Kolmas hyökkäys
Uusiseelantilaiset valtasivat oikealla sivustalla suunnitelman mukaisesti linnavuoren ja pisteen 165. Kenraalimajuri Alexander Gallowayn Intian 4. divisioonan piti hyökätä pisteen 236 kautta pisteeseen 435. Sekaannuksen vuoksi 9. Gurkharykmentin I pataljoonan komppania kiersi pisteen 236 ja valtasi 435. Pisteeseen 236 hyökännyt 6. Rajputanan rykmentin I pataljoona lyötiin takaisin. Illalla 17. maaliskuuta noin pataljoonan vahvuinen gurkhaosasto hallitsi noin 230 metriä luostarista olevaa pistettä 435, vaikka osaston yhteydet olivat pistettä 236 hallitsevien saksalaisjoukkojen valvonnassa. Samoin kaupunki oli edelleen saksalaisten hallussa, vaikka osia siitä oli uusiseelantilaisten hallussa. Saksalaiset kykenivät kuitenkin täydentämään joukkojaan ja kykenivät lähettämään tarkka-ampujia jo vallattuihin osiin kaupunkia.
Neljäs ja ratkaiseva hyökkäys
pienoiskuva|left|Saksalainen laskuvarjojääkäri Monte Cassinossa. pienoiskuva|left|Saksalainen laskuvarjojääkäri MG-konekivääreineen Monte Cassinossa. Aamulla 12. toukokuuta puolalaiset etenivät ylös rinnettä kohti luostarin raunioita. He saivat joitakin asemia haltuunsa, mutta laskuvarjojääkärit löivät takaisin kaikki puolalaisten hyökkäykset. Kesti viisi lähitaistelujen täyttämää päivää, ennen kuin puolalaiset pääsivät eteenpäin kukkulalle ja saivat valloitettua kaikki asemat luostarin ympäriltä. 18. toukokuuta puolalaisten ulaanien yksikkö pääsi luostariin. Saksalaiset olivat tyhjentäneet paikan muutamia haavoittuneita lukuun ottamatta. Laskuvarjojääkärit olivat joutuneet saartouhan alle ja vetäytyneet. Puolalaisia kaatui pelkästään viimeisessä Cassinon taistelussa yli 1 200, yhteensä 3 779 kaatuneesta puolalaisesta.
Alumiiniasetaatti
Ominaisuudet, valmistus ja käyttö
Huoneenlämpötilassa alumiiniasetaatti on valkoista tai väritöntä jauhetta. Yhdiste liukenee veteen, mutta myös hydrolysoituu vedessä. Tällöin muodostuu alumiinihydroksiasetaatteja, joita kutsutaan myös nimillä alumiinidiasetaatti ja alumiinimonoasetaatti.
Pommac
thumb|200px|Pommacia. Pommac on alkuperältään ruotsalainen hiilihapotettu virvoitusjuoma, joka on tehty omenoista ja rypäleistä. Juoman valmistamiseen käytettävä tiiviste on kypsytetty tammitynnyrissä vähintään kolme kuukautta. Sen resepti on salainen, mutta sen sanotaan sisältävän 25 eri hedelmälajia.
Tymiini
Tymiini (T) on sytosiinin (C) ohella toinen kahdesta DNA:n pyrimidiiniemäksestä. Se muodostaa kahden vetysidoksen avulla emäsparin DNA:ssa adeniinin (A) kanssa. Tymiiniä ei ole RNA:ssa vaan se korvautuu translaatiossa urasiililla (U).
Kurajärvi (Kiikala)
Kurajärvi on kuivatettu järvi Kiikalassa Salossa Varsinais-Suomessa. Järveä laskettiin kahteen otteeseen, ensin 1900-luvun alussa ja sitten 1950–1960-luvuilla, jolloin se vasta saatiin pumppuasemien avulla kokonaan viljelysmaaksi. Järven lasku-uomana oli Uskelanjoen latvahaara Hitolanjoki ja sen rannoilla sijainneita Kiikalan kyliä ovat Kiikalan Kirkonkylä, Hitola ja Vanhakylä lännessä sekä Komisuo, Saarenkylä, Pappila ja Silva idässä.
Georgetown (Guyana)
Georgetownissa on yliopisto, katedraali, eläintarha ja kasvitieteellinen puutarha.
Guyanan tärkein kansainvälinen lentoasema, Cheddi Jagan International Airport sijaitsee 41 kilometrin päässä Georgetownista.
Skole
Skole on kaupunki Ukrainan Lvivin alueen Stryin piirissä. Skole sijaitsee Dnestrin vesistöön kuuluvan Opirjoen varrella, linnuntietä 97 kilometriä aluekeskus Lvivistä etelälounaaseen. Kaupunkia ympäröi Skolen Beskidien kansallispuisto.
Anne Morrow Lindbergh
Anne Morrow'n vanhemmat olivat senaattori Dwight Morrow ja Elizabeth Cutter Morrow. Hän valmistui Smith Collegesta vuonna 1928 ja avioitui Charles Lindberghin kanssa 27. toukokuuta 1929. Anne Lindbergh toimi miehensä apulentäjänä, suunnistajana ja radio-operaattorina kartoitusretkillä, joilla etsittiin muun muassa uusia lentoreittejä. Vuonna 1931 he lensivät Kanadasta Alaskan kautta Japaniin ja Kiinaan, jolta retkeltä Lindbergh kirjoitti ensimmäisen kirjansa North to the Orient. Vuonna 1933 Lindberghit lensivät 30 000 mailin lennon Pohjois- ja Etelä-Atlantilla. Charles Lindbergh kuvaili myöhemmin lentoa vaikeammaksi kuin vuoden 1927 Atlantin ylitystään. Anne Lindbergh oli ensimmäinen purjelentolupakirjan saanut nainen Yhdysvalloissa.
Teemakartta
Alueluokituskartat
Alueluokituskartat kuvaavat alueellisten ilmiöiden esiintymistä, ja ne perustuvat usein hallinnollisiin alueisiin tai homogeenisiin aluejakoihin. Laadullisia alueluokituskarttoja ovat esimerkiksi kasvillisuusvyöhykekartat, joihin ei ole sisällytetty määrällisiä tietoja kuten määrällisissä alueluokituskartoissa.
Pistesymbolikartat
Pistesymbolikartassa esiintymiset, tapahtumat tai absoluuttiset lukuarvot esitetään tarkkaan määritellyissä pisteissä. Pisteet voivat olla samankokoisia tai erikokoisia, jolloin koon vaihtelu kuvaa esitettävää määrää.
Hitolanjoki
Valuma-alueen järvet ja lähteet
Satakoskenojaan lähellä Kurajärveä yhtyvä Lammenjärvenoja saa alkuna Hyyppärän harjualueella lähellä Kultalähdettä sijaitsevasta Lammenjärvestä, jonka rannalla on Kiikalan seurakunnan perustama leirikeskus.
Kiikalannummen laskujoettomista harjujärvistä Hitolanjoen valuma-alueeseen luetaan lähellä Kiikalan lentokenttää sijaitseva Kalaton eli Pitkustan Kalaton.
Väiski Vemmelsääri
Klassinen kausi 1938–1964
Väiski Vemmelsääri luotiin tietoisena ryhmätyönä Warner Brosin animaatiostudioilla vuonna 1938. Warnerin ykköshahmo Repe Sorsa oli jo melko suosittu, mutta studio kaipasi vielä suurempaa tähteä haastamaan Disneyn piirrostähdet kuten Mikki Hiiren ja Aku Ankan. Koska tunnetuin jänishahmo, Disneyn Osku Kani, oli jo siirretty syrjään, Warnerin luovat tekijät päättivät suunnitella uuden jänishahmon. Sen haluttiin soveltuvan Repe Sorsan tapaan metsästystarinoihin ja olevan luonteeltaan kujeileva.
Georges d’Anthès
Aleksander Puškin epäili Anthèsin rakastuneen vaimoonsa ja päätti haastaa tämän kaksintaisteluun - siitäkin huolimatta, että Anthès oli 10. tammikuuta 1837 nainut Natalian sisaren Jekaterina Gontšarovan.
Valenssi (kielitiede)
Vaikka valenssi liittyy transitiivisuuteen, eivät ne ole yksi yhteen sama asia. Transitiivisuus viittaa verbille kuuluviin ydinargumentteihin, jotka ovat pakollisia. Verbin valenssi ja transitiivisuus eivät siis aina vastaa toisiaan.
Hillaryn ja Fuchsin retkikunta
Hillaryn ajo etelänavalle
thumb|Hillaryn ryhmää huoltanut [[De Havilland Canada Beaver|DHC-2 Beaver.]] Vivian Fuchs asettui Weddellinmeren rantaan Shackletonin asemalle ja Edmund Hillary Rossinmeren rantaan Scottin asemalle. Hillary lähti TE-traktoreilla ja yhdellä Weaselilla Rossinmeren tukikohdasta. Hillaryn miehet ajoivat viimeiset kilometrit Skeltonin jäätikön juurella olevalle ilmateitse perustetulle varastolle kovaa vauhtia. Huono sää viivytti Skeltonin varastolta lähtöä. Nousu Skeltonin jäätiköllä oli melko helppoa, traktorit olivat liukkaalla jäätiköllä omassa elementissään. Koiravaljakon kanssa liikkuva tiedustelupartio teki reitin etsinnässä erinomaista työtä.
Monika Hojnisz-Staręga
Hojnisz-Staręga sai nuorten MM-kilpailuissa pronssia sprintissä ja takaa-ajokilpailussa Torsbyssä 2010 sekä hopeaa normaalimatkalla Kontiolahdella 2012. Hän voitti normaalimatkan Euroopan-mestaruuden Otepäässä 2010 ja Duszniki-Zdrój'ssa 2021. Banskon EM-kilpailuissa 2013 hän saavutti kultaa takaa-ajossa sekä hopeaa pikakilpailussa ja normaalimatkalla. Rulla-ampumahiihdon MM-kilpailuissa hän sai nuorten sarjassa pronssia takaa-ajossa ja viestissä Duszniki-Zdrój'ssa 2010 sekä kultaa takaa-ajossa ja hopeaa sprintissä Nové Městossa 2011. Aikuisten sarjassa hän sai sprintissä kultaa 2021 sekä hopeaa 2015 ja 2018, takaa-ajossa hopeaa 2015 sekä sekaviestissä pronssia 2016 ja 2018.
Pia Sundstedt
Maastopyöräilyura
Sundstedt uusi maratonmatkojen maailmancupin voiton vuonna 2007; hän varmisti kokonaisvoiton oltuaan paras viimeisessä osakilpailussa Ranskan Alpeilla. Maastopyöräilyn maailmanmestaruuskilpailuissa elokuussa 2007 Sundstedt voitti ensimmäisen MM-mitalinsa polkiessaan pronssille 105 kilometrin matkalla ajalla 5.24.10. Maratonmatkan EM-kilpailuissa 2007 hän sijoittui viidenneksi ja vuonna 2008 toiseksi. Vuoden 2008 maratonmatkan MM-kilpailussa Sundstedt sijoittui pronssille. Maratonmatkojen maailmancupin Sundstedt voitti myös kaudella 2008. Hän voitti ensimmäisen osakilpailun ja sijoittui toisessa kuudenneksi.
Ilona Ahlgren
Tulkitsijoita
Ilona on keskeinen naisrooli näytelmissä Niskavuoren naiset, Niskavuoren leipä ja Entäs nyt, Niskavuori?. Niskavuoren naisten kantaesityksessa maaliskuussa 1936 Ilonaa tulkitsi Martta Kontula. Valentin Vaalan mustavalkoelokuvassa Niskavuoren naiset Ilonaa näyttelee Sirkka Sari, vuoden 1958 värielokuvassa puolestaan Teija Sopanen. Edvin Laineen Niskavuoren Aarne pohjautuu näytelmään Niskavuoren leipä. Siinä Ilonaa näyttelee Rauni Ikäheimo. Laineen elokuvassa Niskavuori taistelee Ilonan roolissa on Mirjam Novero. Vuoden 1984 Niskavuori-elokuvassa Ilonana on Satu Silvo.
Johan Broända
Broändan vanhemmat olivat maanviljelijä Jakob Broända ja Maria Forsnäs. Hänen puolisonsa oli Anna Wilhelmina Åminne, jonka kanssa hän avioitui vuonna 1891. Johan Broända kuoli lokakuussa 1947, 81-vuotiaana.
Luke Skywalker
Jatko-osatrilogia
Elokuvassa Star Wars: The Force Awakens Luke on kadonnut Jedin paluun tapahtumia seuranneiden 30 vuoden aikana. Hänen paljastetaan piiloutuneen pian sen jälkeen, kun hänen sisarenpoikansa ja yksi hänen jedioppilaistaan, Ben Solo, oli surmannut muut jedioppilaat käännyttyään Voiman pimeälle puolelle ja liityttyään Imperiumin jäänteistä muodostuneeseen Ensimmäiseen ritarikuntaan nimellä Kylo Ren. Luke syytti itseään tapahtuneesta ja oli lähtenyt etsimään ensimmäistä jeditemppeliä. Vastarinta etsi Imperiumin arkistosta aikoinaan vietyä karttaa, jonka avulla jäljittää temppelin ja sitä kautta Luken olinpaikka. Elokuvan lopussa Vastarinta onnistuu kokoamaan kartan ja pian tämän jälkeen Rey löytää hänet meriplaneetalla nimeltä Ahch-To sijaitsevalta saarelta, näyttäen hänelle valosapelin, jota Luke ja Anakin olivat ennen käyttäneet.
Televisio
Näytellyn Disney+-sarjan The Mandalorian toisen tuotantokauden päätösjaksossa Luke paljastuu jediksi, johon Grogu sai yhteyden meditoidessaan planeetta Tythonin jeditemppelin raunioiden näkykivellä. Kun Din Djarin liittolaisineen yrittää pelastaa Grogun moffi Giodenin johtamilta Imperiumin jäänteiden joukoilta sekä vallata risteilijän, Gideonilla oli apunaan kokonainen armeija mustasotilaita, mutta Luke ja R2-D2 saapuivat X-siipihävittäjällä ja Luke tuhosi valosapelillaan sotilaat ennen kuin löysi tiensä Djarinin ja muiden luokse. Djarin antoi Grogulle luvan lähteä Luken mukaan ja oppia lisää Voiman käytöstä.
Yrjö Lautela
Ura
Lautela aloitti Helsingin Sanomien ja Ilta-Sanomien palveluksessa urheiluavustajana vuonna 1963. Neljä vuotta myöhemmin Lautela siirtyi Yleisradioon radion uutistoimitukseen, jossa hän työskenteli vuoteen 2002 saakka. 1980-luvun alussa Lautela keskittyi erityisesti Puolan tapahtumiin ja teki toimitusmatkoiltaan useita reportaaseja. Vuonna 1990 Lautela nimitettiin Yleisradion Wienin kirjeenvaihtajaksi ja hän seurasi tarkkaan Jugoslavian hajoamissotia. Vuosina 1996–2001 Lautela toimi Ylen Berliinin kirjeenvaihtajana.
Jebediah Springfield
Tiedot Jebediah Springfieldistä
Tarinan mukaan Jebediah Springfield saapui itärannikolta johtaen uudisraivaajajoukkoa, joka halusi perustaa ”uuden Sodoman”. Kaupungin perustamista suunniteltaessa hän riitautui toverinsa Shelbyville Manhattanin kanssa, joka halusi, että kaupungissa saisi naida jonkun omista serkuistaan. Riidan seurauksena uudisraivaajajoukko jakaantui, jolloin Jebediah Springfield perusti Springfieldin ja Shelbyville Manhattan läheisen Shelbyvillen kaupungin. Vihanpito springfieldiläisten ja shelbyvilleläisten välillä on jatkunut siitä pitäen.
Bandolero (Paradision kappale)
Bandolero on belgialaisen Paradisio-yhtyeen kappale ja toinen singlejulkaisu vuodelta 1996.
Kappaleet
Belgia (1996)
Irma Grese
Tausta
Grese syntyi Mecklenburgin osavaltiossa lähellä Pasewalkia. Hän oli perheen viidestä lapsesta kolmas, ja hänellä oli kaksi sisarta ja kaksi veljeä. Isä Alfred Grese oli maitomies ja Saksan kansallissosialistisen työväenpuolueen jäsen vuodesta 1937. Äiti Berta Grese ajautui itsemurhaan vuonna 1936 saatuaan tietää, että hänen miehensä oli pettänyt häntä paikallisen pubinomistajan tyttären kanssa. Historioitsija Peter Vronskyn arvelujen mukaan Alfred Grese meni uusiin naimisiin vuonna 1939.
Ensimmäinen siirtokunta
Vastaanotto
San Francisco Chronicle valitsi teoksen yhdeksi vuoden 2010 parhaista scifi- ja fantasiakirjoista. Se on saanut myönteistä palautetta myös The New York Times ja Los Angeles Times -lehtien kriitikoilta. Suomessa Tähtivaeltajan Heikki Nevala kehui Ensimmäistä siirtokuntaa viihdyttäväksi teokseksi, jota voi suositella kaikille vampyyri- ja zombikirjallisuudesta pitäville. Savon Sanomien Petja Savoila kuvaili Croninin kerrontaa elokuvalliseksi.
Sun-Hwa Kwon
Ennen onnettomuutta
Sun opiskeli taidehistoriaa Soulin yliopistossa. Hänen äitinsä järjestää hänelle tapaamisen Jae Leen kanssa, joka kuitenkin seurustelee jo toisen, amerikkalaisen naisen kanssa. Saatuaan tietää tämän Sun tapaa Jinin, tulevan aviomiehensä.
Vaihtoehtoinen aikajana
Seuraavana päivänä heidän huoneeseensa saapuu Keamy, jolle Sun joutuu antamaan kellonsa vakuudeksi rahoista. Mikhailin tulkattua heidän puheet Keamylle, Sun kertoo että hänellä on salainen pankkitili. Mikhailin ja Sunin saavuttua pankkiin Sun huomaa isänsä sulkeneen tilin ja jäädyttäneen Sunin varat. He palaavat ravintolaan, jossa Jin ja Keamy olivat. Sayid oli vapauttanut Jinin ja tappanut Keamyn miehineen. Jin ampuu Mikhailia silmään, ja Sun haavoittuu tilanteen seurauksena. Matkalla sairaalaan Sun paljastaa Jinille olevansa raskaana. Heidän ohittaessaan Locken, Sun saa muiston elämästään saarella sekoittaen Locken Musta-asuiseen mieheen. Juliet tekee Sunille ultraäänitutkimuksen, jonka aikana selviää, ettei vauva ollut vahingoittunut. Sun ja Jin muistavat elämänsä saarella ja alkavat puhua englantia. Sun ja Jin ovat läsnä kirkossa muiden selviytyneiden kanssa, kun Christian avaa kirkon ovet ja kirkas valkoinen valo ympäröi selviytyneet siirtäen heidät eteenpäin.
Culex accelerans
Culex accelerans on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Root vuonna 1927. Sillä ei ole alalajeja.
Tõnn
Virolais-suomalainen lääkäri Max Buch julkaisi vuonna 1897 tutkimuksen Ueber den Tõnnis-cultus und andere Opfergebräuche der Esthen.
Corleone
Corleone (sisiliaksi Cunigghiuni) on noin 11 000 asukkaan kaupunki Sisiliassa Palermon metropolikaupungissa.
Historia
Corleone on 1960-luvulta lähtien tullut tunnetuksi mafian vuoksi. Eräät corleonalaiset mafiaperheet nousivat 1980-luvun alun ns. toisessa mafiasodassa palermolaisten perheiden tilalle mafian vaikutusvaltaisimmiksi perheiksi. Tunnettuja corleonelaisia mafiosoja ovat muiden muassa Salvatore Riina ja Bernardo Provenzano. Mafiamaineen vuoksi on ehdotettu, että kaupunki ottaisi takaisin vuosisatoja sitten käytetyn nimen ”Cuor di Leone” (Leijonan sydän).
Haber–Bosch-menetelmä
Vedyn valmistus
Aikaisemmin puhtaan vedyn valmistukseen käytettiin veden hajottamista vedyksi ja hapeksi elektrolyysissä, mutta tämä menetelmä poistui aikanaan käytöstä taloudellisempien menetelmien tieltä.
CO:n hapetus ja haitta-aineiden poisto
CO + H2O → CO2 + H2
Jiří Lánsky
Jiří Lánsky (17. syyskuuta 1933 Praha – 14. helmikuuta 2017) oli tšekkoslovakialainen korkeushyppääjä.
Mikroskooppi
Mikroskoopin historia
Mikroskooppien käyttö tieteessä kasvoi 1600-luvun loppupuolella, kun Robert Hooke julkaisi ohjeet leikkeiden valmistamisesta. Kun biologisesta kohteesta leikataan läpikuultavan ohut leike, sen tarkastelu mikroskoopilla kertoo paljon sen rakenteesta.
Erkki Asp
Asp tunnetaan omaperäisenä henkilönä, joka esimerkiksi luopui opettajanvirasta ja lähti metallimieheksi Saksaan ja matkaili mopedilla ympäri Eurooppaa. Näiltä matkoilta Asp hankki vahvan käytännön kielitaidon ja runsaasti ystäviä. Asp palasi myöhemmin usein entiselle työpaikalleen Saksassa ja teki havaintoja työasemamuutosten vaikutuksesta työntekijöiden ja esimiesten sosiaalisiin suhteisiin. Eläkkeellä ollessaan hän usein teki keväisen matkan Saksaan ystäviään tapaamaan. Asp kannusti myös oppilaitaan solmimaan kansainvälisiä suhteita.
Yksi Aspin keskeisisistä kiinnostuksen kohteista liittyi ympäristösosiologiaan paitsi Lapissa, myös Suomen lähiympäristössä, mistä tuloksena syntyi teos Pietarilaiset ja ympäristö (1995).
Professori Erkki Aspin julkaisuluettelo löytyy muistokirjasta Contemporary Corporate Culture under Globalization (2012).
Jaroslav Kovár
Jaroslav Kovár (12. toukokuuta 1934 – 14. helmikuuta 2015) oli tšekkoslovakialainen korkeushyppääjä.
Gazimurski Zavodin piiri
Gazimurski Zavodin piiri sijaitsee Taka-Baikalian aluepiirin itäosassa. Pohjoisessa se rajoittuu Mogotšan piiriin, koillisessa Kiinaan, idässä Nertšinski Zavodin, kaakossa Kalgan, etelässä Aleksandrovski Zavodin sekä lännessä Šelopuginon ja Sretenskin piireihin.
Piiriin kuuluu 9 maalaiskuntaa: Batakan, Burukan, Gazimurski Zavod, Kaktolga, Rudnik Solonetšnyi, Širokaja, Trubatševo, Ušmun ja Zeren. Hallinnollinen keskus on Gazimurski Zavodin kylä. Asutuskeskuksia on yhteensä 28.
Vesa-Pekka Koljonen
Vesa-Pekka Koljonen (s. 28. syyskuuta 1942 Joensuu ) on suomalainen toimittaja. Hän työskenteli Ilta-Sanomien päätoimittajana vuosina 1984–2003. Sitä ennen hän oli Helsingin Sanomissa eri tehtävissä, muun muassa esimiehenä kuva- ja ajankohtaistoimituksissa. Hänelle on myönnetty lehdistöneuvoksen arvonimi vuonna 2004.
Thomas Hoyer
Koulutukseltaan Hoyer on kauppatieteiden maisteri. Ruukissa hän työskenteli vuodesta 2008. Ennen nimitystään toimitusjohtajaksi toukokuussa 2011 Hoyer oli yhtiön talousjohtaja. Ruukin hallituksessa Hoyer oli 2008–2010 ja uudelleen toukokuusta 2011 alkaen. Ruukin uudistaessa organisaatiotaan hän jätti paikkansa yrityksen johdossa alkuvuonna 2013. Aiemmin Hoyer on työskennellyt muun muassa Allianzissa ja Aldata Solutionissa. Hän oli myös Helsinki Capital Partnersin perustajaosakkaita.
Kizuna
WINDS sai poikkeuksellisesti nimen Kizuna jo vuoden 2007 lopulla. Perinteisesti japaninkielinen nimi on annettu vasta, kun on todettu, että avaruusalus toimii avaruudessa.
Laulu tulipunaisesta kukasta (romaani)
Juoni
Laulu tulipunaisesta kukasta on romanttinen tarina kulkurista ja tukkijätkästä, jolla on taito hurmata nainen toisensa perään. Kohdattuaan Moision talon ylpeän ja vaikeastitavoiteltavan Kyllikin, Olavi ei pystykään jättämään häntä. Hän pyytää Moision isännältä lupaa naida Kyllikin, mutta pyyntöä ei hyväksytä. Olavi jatkaa matkaa ja iskee vielä muutamia naisia, mutta huomaa toistuvasti kaipaavansa Kyllikkiä. Kaipaus käy liian tuskalliseksi, ja Olavi palaa takaisin Kyllikin luokse. Tällä kertaa he menevät naimisiin. Olavi ei halua ruveta viljelemään perheensä perintötilaa, vaan päättää aloittaa alusta uudisraivaajana. He rakentavat oman talon ja raivaavat peltoja. Aikanaan Kyllikki tulee myös raskaaksi. Olavi ei kuitenkaan saa mielestään entistä kevytmielistä elämäänsä ja kokee suuria tunnontuskia, sillä tietää Kyllikin yhä kärsivän vanhoista seikkailuistaan. Olavi alkaa tutkia itseään, kunnes kirjan lopussa pääsee sopuun menneisyytensä kanssa. Kulkuripojasta on kasvanut vastuullinen ja oman paikkansa tietävä yhteiskunnan jäsen.
Henkilöt
Tumma tyttö: Olavi kuvailee Tummaa tyttöä yöksi: "Huumaava ja kiehtova kuin yö, salaperäinen ja sulettu kuin syysyö, jota ainoastaan kirkkaat elosalamat valaisevat." Neidolla on silkkisen mustat hiukset.
Metsänneito: Metsänneito, oikealta nimeltään Annikki, on yksi kertomuksen kolmesta naisesta, jota Olavi kutsuu oikealla nimellään.
Aikalaisvastaanotto ja asema
Ilmestyttyään Laulu tulipunaisesta kukasta sai yhtä poikkeusta lukuun ottamatta hyvät arvostelut ja erinomaisen myyntimenestyksen. Kirja julkaistiin kevätkesällä, mutta toinen painos tilattiin jo alkusyksystä. Kustantaja ehdotti Linnankoskelle, että tämä poistaisi uudesta painoksesta tarpeettomaksi käyneen luvun ja esittää erilaisia parannusehdotuksia. Linnankoski kuitenkin pysyi alkuperäisessä tekstissä, eikä muutoksia tehty.
Nadežda von Meck
thumb|upright|Nadežda von Meck Nadežda Filaterovna von Meck, o.s. Frolovski (1831–1894) oli venäläinen leskirouva ja mesenaatti, joka toimi taloudellisena tukijana Pjotr Tšaikovskille, Nikolai Rubinsteinille ja Claude Debussylle.
Kaarlo Vaala
Vaala oli talvisodassa jalkaväkirykmentin komentaja Keski-Kannaksella, jatkosodassa 1941–1942 JR 13:n rykmentinkomentaja Syvärillä. Päämajan komento-osaston päällikkö hän oli vuosina 1942–1945, rajavartiostojen päällikön apulainen 1945–1956 ja päällikkö 1956–1962.
Käsämä
Kylällä on entinen Kaprakan kuntoutuskeskus ja Liperin Ammattioppilaitos, sittemmin Verven kuntoutuskeskus, jonka omisti hengitysliitto. Nykyisin sen tiloissa toimii Ammattiopisto Luovin Liperin yksikkö. Veljesharju on rakennettu 1948 ja sen suunnittelija on Viljo Revell. Käsämässä oli kyläkauppa, joka lopetti elokuussa 2014. Teboil-huoltoasema jatkaa toimintaansa edelleen.
Kaliumdikromaatti
Terveysvaikutukset
Kaliumdikromaatti on myrkyllistä. Aineen joutuminen hengitysteihin voi aiheuttaa hengityksen vaikeutumista ja yskää sekä kurkkukipua. Iholle joutuessaan yhdiste voi aiheuttaa vammoja. Kaliumdikromaatin nieleminen aiheuttaa pahoinvointia ja jopa tajuttomuuden. Suurille määrille altistuminen saattaa johtaa astman syntymiseen. Kaliumdikromaatin on todettu olevan karsinogeeninen eli ihmiselle syöpää aiheuttava yhdiste. Lisäksi aine aiheuttaa mahdollisesti ihmiselle DNA-vaurioita, jotka voivat periytyä.
Pelimoottori
Komponentit
Pelimoottori voi jakaantua käyttökohteen ja -tarpeen mukaan useisiin komponetteihin tai moduuleihin.
Fish and chips
Fish and chips (myös fish 'n' chips) on brittiläinen ruokalaji.
Fish and chips englanninkielisessä maailmassa
Ruokalaji on levinnyt myös maailmalle, kuten Australiaan, Uuteen-Seelantiin ja Kanadaan.
Käytännöllinen syllogismi
Käytännöllisen syllogismin yleinen muoto
Käytännöllisessä syllogismissa on syllogismin yleisen muodon mukaisesti kaksi premissiä ja johtopäätös. Ensimmäinen premissi, arvopremissi, on ensisijainen premissi, ja osoittaa, että jotain tulisi yleisesti tehdä tai välttää. Aristoteleen mukaan kyseessä oli yleinen käsitys tai arvostelma, joka sanoo, että ”tällaisen ihmisen tulisi tehdä tällainen teko”. Toinen premissi, uskomuspremissi, on toissijainen premissi. Se koskee tosiasioita, ja kertoo, sijoittuuko kulloinkin kyseessä oleva yksittäistapaus arvopremissin alaisuuteen. Aristoteleen mukaan kyseessä oli partikulaarinen käsitys tai arvostelma, joka sanoo, että ”tämä on tällainen teko ja minä olen tällainen ihminen”. Syllogismin johtopäätöksena on itse toiminta.
Henri Poincaré
Elämä
Poincaré syntyi Nancyssä vuonna 1854. Hänen vanhempansa olivat Léon Poincaré ja Eugénie Launois. Esikoispojan syntymän aikaan isä oli 26-vuotias ja äiti 24-vuotias. Isä oli Nancyssa yliopiston lääketieteen professori, ja hänen veljensä Antoine Poincarén vanhin poika, siis Henri Poincarén serkku, oli kolmannen tasavallan presidentti ja viidesti Ranskan pääministerinä toiminut Raymond Poincaré. Lucien Poincaré oli myös Poincarén serkku Antoinen kautta.
Societas pro Fauna et Flora Fennica
Suomen suuriruhtinaskunnan aika
Seura alkoi vuodesta 1858 alkaen itse kustantaa julkaisusarjaansa.
Emmanuelle / Sydän syrjällään
Singlen kappaleet olivat mukana myös samana vuonna julkaistulla Ikurin turbiini -albumilla.
VMS Monster
Toteutuksesta
Teknisesti Monster eroaa mudeille tyypillisestä asiakas-palvelin-mallista. Monsterissa jokainen pelaaja ajaa omaa kopiota peliohjelmasta, ja näiden pelaajaprosessien välinen kommunikointi toteutetaan kaikille prosesseille yhteisten tiedostojen avulla.
Bad Piggies
Bad Piggies on suomalaisen Rovio Entertainmentin kehittämä eri tietokone- ja mobiilialustoille julkaistu Angry Birds -videopelin spin-off.
Liu Xiaobo
Peruskirja 08
Liu Xiaobo oli laatimassa Peruskirja 08 -vetoomusta joulukuussa 2008. Erityisesti internetissä levinneessä peruskirjassa vaadittiin muun muassa ihmisoikeuksien kunnioittamista, totuuskomissiota menneisyyden tapahtumista, monipuoluejärjestelmää ja vapaata markkinataloutta. Peruskirja 08:n esikuvana oli Tšekkoslovakiassa 1970-luvulla ilmestynyt Peruskirja 77 -julistus. Liu pidätettiin jo 8. joulukuuta 2008, kaksi päivää ennen peruskirjan virallista julkaisemista. Peruskirja 08:n allekirjoitti alkujaan yli 300 älymystön edustajaa, sittemmin allekirjoituksia on kertynyt yli 8 000. Peruskirjan lisäksi Liu on kirjoittanut lukuisia artikkeleita, joissa vaaditaan poliittisia uudistuksia. Joulukuussa 2009 Liu tuomittiin 11 vuodeksi vankeuteen ”valtiovallan horjuttamiseen yllyttämisestä”. Liun vaimolta Liu Xialta ja diplomaateilta evättiin pääsy oikeudenkäyntiin.
Aboa Vetus Ars Nova
Arkeologinen tutkimus
Museon alue kaivettiin vuosina 1992–1995 arkeologisissa kaivauksissa, joista vastasi vuosina 1992–1993 Turun maakuntamuseo ja vuosina 1994–1995 Museovirasto. Tuolloin esille tulleet rakenteet jätettiin näkyviin sellaisenaan kaikkine aikakerrostumineen. Kokonaisuudessaan Aboa Vetus -museon pinta-ala on 1 200 neliömetriä. Rettigin palatsin tonttina tunnetulla alueella on kuitenkin tehty arkeologisia havaintoja jo 1800-luvulla ja 1900-luvun alkuvuosina. Ennen palatsin rakentamista arkeologi Juhani Rinne suoritti tontilla kaivauksia vuonna 1927. Myös Niilo Valosen vuosina 1952–1953 dokumentoima viemärikaivanto sivusi tontin keskiaikaisia kerrostumia.
Museon arkeologiset tutkimukset ovat jatkuneet 2000-luvulla, ja vuodesta 2017 lähtien tutkimuskaivaukset ovat laajentuneet museotilasta Rettigin tontin pihamaalle, missä on tutkittu kahta Turun palossa vuonna 1827 tuhoutunutta kivitaloa. Yleisötyö on ollut isossa osassa museon kaivauksilla, ja Aboa Vetus Ars Novassa on järjestetty kaivauskursseja sekä lapsille että aikuisille.
Legenda Pyhän Annan luostarista
Yhdessä museon keskiaikaisista kellareista sijaitsevan, vuonna 2001 käyttöön vihityn ekumeenisen kappelin suojeluspyhimykseksi valittiin Pyhä Anna muistona aluetta koskevasta tarinasta.
Suomumatelijat
Suomumatelijat (Squamata) on matelijoihin kuuluva lahko. Se on suurin matelijoiden lahko, sisältäen liskot, käärmeet ja matoliskot. Suomumatelijat erottaa muista matelijoista niiden suomumaisen ihon perustella. Ne pystyvät myös liikuttamaan yläleuan äärimmäisen ylös, minkä näkee erityisen hyvin käärmeillä niiden syödessä suurta saalista. Suomumatelijoiden koiraat ovat ainoita selkärankaisia, joilla on hemipenis. Suomumatelijat on myös ainut matelijoiden lahko, johon kuuluu sekä ovovivipaarisia, vivipaarisia ja tyypillisiä ovipaarisia lajeja, eli toiset lajit munivat ja toiset synnyttävät eläviä poikasia.
Pelican
thumb|Pelican Pelican on yhdysvaltalainen yhtye, jonka musiikkityyli luokitellaan yleensä post-metalliksi, koska siihen on yhdistetty post-rockin lisäksi doom metal -vaikutteita. Musiikki on raskasta, hidasta ja teemaltaan luonnonläheistä. Yhtye perustettiin Chicagossa, Illinoisissa vuonna 2001. Pelicanin levy-yhtiö on yhdysvaltalaisen Isis-yhtyeen jäsenen Aaron Turnerin omistama Hydra Head Records.
Assassin’s Creed
Nintendo DS:lle julkaistu Assassin’s Creed: Altaïr’s Chronicles on pelin esiosa. PlayStation Portablelle julkaistu Assassin’s Creed: Bloodlines sijoittuu Assassin’s Creedin ja Assassin’s Creed II:n väliseen aikaan.
Pelaaminen
Huomaamattomana pysymisen oleellisena tekijänä pelissä on Altaïrin pahaa mainetta ruudun vasemmassa yläkulmassa valvova hälytysmittari. Epätavalliset toimet, kuten väkijoukon läpi rynniminen, herättävät ohikulkijoiden ja ennen pitkää myös vartijoiden huomion. Hälytyksen sattuessa pakenemisessa voi käyttää apuna esimerkiksi ystävällismielisiä väkijoukkoja, jotka pysäyttävät takaa-ajavat vartijat, kaapuihin verhoutuneita oppineita, joiden joukkoon voi soluttautua sekä valtavia heinäpaaleja, joihin voi piiloutua tilanteen rauhoittumiseen asti.
White Music
White Music on brittiläisen XTC-yhtyeen esikoisalbumi vuodelta 1978. Tuottaja on John Leckie ja levy-yhtiö Virgin Records.
Ruusu ja leijona
Ruusu ja leijona on yhdysvaltalaisen fantasiasarjan Game of Thronesin (2011–) neljännen tuotantokauden toinen jakso. Sen on käsikirjoittanut sarjan vastaava tuottaja George R. R. Martin, joka on luonut Tulen ja jään laulu -kirjasarjan, johon televisiosarja perustuu. Sen on ohjannut Alex Graves. ”Ruusu ja leijona” on järjestyksessään sarjan 32. jakso. Jakso esitettiin ensi kerran Yhdysvalloissa HBO-kanavalla 13. huhtikuuta 2014, jolloin siitä tuli sarjan toiseksi katsotuin. Jakso sai hyviä arvosteluja ja sitä pidettiin yhtenä sarjan parhaista jaksoista. Martin oli jaksosta ehdolla Writers Guild of America -palkinnon saajaksi vuonna 2015.
George Duke (jalkapallovalmentaja)
George Duke oli englantilainen jalkapallovalmentaja. Hän oli HJK:n ensimmäinen ulkomaalainen valmentaja. Duke aloitti seuran valmentamisen vuonna 1948. Hän valmensi pääsarjatasolla myös Helsingin Palloseuran ja HIFK:n joukkueita.
Julia Bell (kirjailija)
Työt
Ahmatin jälkeen Bellin seuraava romaani oli ihmiskauppaa ja seksiorjuutta käsittelevä Dirty Work (2007). Romaani kertoo lapsista joita käytetään hyväksi seksityöläisinä.
20th Century Masters – The Millennium Collection
20th Century Masters – The Millennium Collection: The Best of Billy Ray Cyrus on amerikkalaisen kantrilaulaja Billy Ray Cyruksin toinen kokoelma-albumi. Mercury Nashville Records julkaisi levyn maaliskuun 3. päivä 2003. Albumi julkaistiin ilman Billy Ray Cyrusin ohjausta, eikä uutta materiaalia nauhoitettu tätä albumia varten.
Yleisluistelun Suomen-mestaruuskilpailut 1897
Suomen luistelumestaruudesta kilpailtiin ensimmäisen kerran Helsingissä 28. helmikuuta - 1. maaliskuuta 1897. Vain miehet kilpailivat. Kilpailijoita oli mukana myös Pietarista, ja sieltä tuli myös Suomen mestari, Nikolai Krjukov. Hänellä ja Gustaf Estlanderilla oli kaksi matkavoittoa, jolloin mestaruus ratkaistiin kaikkien matkojen yhteisajan perusteella.
Ferrari F300
Auto oli kilpailukykyinen ja luotettava, mutta aerodynamiikaltaan heikkotasoinen McLaren MP4/13:een verrattuna. Schumacher taisteli maailmanmestaruudesta aina kilpailun viimeiseen kilpailuun asti, mutta mestaruus meni McLarenin Mika Häkkiselle.
Charlotte Brontë
Nuoruus
Charlotte kävi kirkonmiesten tytärten sisäoppilaitosta Cowan Bridgessä vuonna 1824, mutta palasi kotiin koulun ankarien olosuhteiden vuoksi. Myöhemmin hän kuvasi Kotiopettajattaren romaanissa kirveleviä lapsuudenkokemuksiaan tässä julmassa oppilaitoksessa. Vuonna 1831 hän jatkoi koulunkäyntiään Roe Headin koulussa ja työskenteli siellä myös jonkin aikaa opettajana, mutta sairastui, kärsi koti-ikävästä ja lopulta luopui virastaan. Hän yritti myös onneaan kotiopettajattarena, mutta hänen ujoutensa ja tottumattomuutensa tavallisiin lapsiin estivät häntä sopeutumasta. Kotipaikka ja keskinäinen yhteys olivat Brontën sisarille niin tärkeitä, etteivät he viihtyneet sisäoppilaitoksissa, eivätkä työpaikoissaan kodin ulkopuolella, vaan palasivat yksi toisensa jälkeen lapsuuskodin suojiin. pienoiskuva|Branwell Brontën maalaus noin vuodelta 1834. Kuvattuna vasemmalta oikealle hänen sisarensa Anne, Emily ja Charlotte. Branwell maalasi itsensä Emilyn ja Charlotten väliin, mutta poisti myöhemmin itsensä maalauksesta.
Nils Nilsinpoika
Lapset
Anna Bengtsdotterin kanssa:
Jalmari Paavilainen
Talvi- ja jatkosota
Paavilainen osallistui talvisotaan Koiviston alalohkon taloudenhoitajana ja osallistui taisteluihin Koivistolla, Ravansaarella, Tervajoella. Välirauhan aikana hän hoiti patteriston huoltopäällikön tehtäviä 13. Prikaatissa. Myöhemmin hän toimi Hangon lohkon huoltopäällikön viransijaisena ja Rannikkotykistörykmentti 4:n talouspäällikön viransijaisena.
Mäkihypyn maailmancup 2015–2016
Mäkihypyn maailmancup 2015–2016 alkoi Saksan Klingenthalissa 21. marraskuuta 2015 ja päättyi Slovenian Planicassa 20. maaliskuuta 2016. Miesten kalenterissa on 31 henkilökohtaista osakilpailua ja kuusi joukkuekilpailua, naisilla on 19 henkilökohtaista kilpailua.
Jalmari Paavilainen
Sotien jälkeinen aika
Paavilainen pidätettiin sotien jälkeen epäiltynä niin sanottuun asekätkentäjuttuun. Myöhemmin hän työskenteli Henkivakuutusyhtiö Kalevan palveluksessa vuonna 1945 ja sen jälkeen maanlunastusvirastojen palveluksessa vuoteen 1947 saakka. Vuosina 1947 – 1948 hän työskenteli Kuusjärven Osuuskassan johtajana, jonka jälkeen hän siirtyi Sulkavan Osuuskassan toimitusjohtajaksi ja oli tehtävässä vuoteen 1956 saakka. Hänet haudattiin Lappeenrantaan Ristikankaalle.
Luettelo digimoneista A–C
Abbadomon
Abbadomon on vuoden 2020 Digimon Adventure: -sarjassa esiintyvä Mega-tason digimon sekä Negamonin voimakkain muoto. Abbadomon muistuttaa ulkonäöltään Shademonin ja Fullmetal Alchemist -sarjan Priden risteytystä eli mustanväristä kuulaa, jolla on iso valtava suu, punaisia halkeamilta näyttäviä raitoja ympärillään ja useita Shademonia muistuttavia lonkeroita punaisilla silmillä ja terävähampaisilla kidoilla. Abbadomonin hyökkäyksiä ovat Gaze Erasier, Gaia-lightness ja White Liner. Abbadomonin sisällä sijaitsee tämän ydinkeho ja todellinen muoto Abbadomon Core, joka on silmistä ja terävähampaisista suista koostuva olento, jonka muu ruumiinrakenne muistuttaa kovasti Omnimonia. Abbadomon Coren hyökkäyksiä ovat Eclipse None, Death Charge, Binjerādo ja Gaze Erasier. Abbadomonin nimi tulee raamatussa mainitusta Abaddonista, mikä tarkoittaa kaiken tuhoamista.
Alphamon
Digimon Data Squadissa Alphamon ja Examon ovat ainoat Royal Knightsit, jotka eivät esiinny sarjassa vaikka Alphamon tekee pienen cameo-roolin sarjan toisessa jaksossa.
AncientBeetlemon
AncientBeetlemon on Mega-tason myyttinen hyönteisdigimon ja yksi Kymmenestä Legendaarisesta Soturista. AncientBeetlemon muistuttaa ulkonäöltään japanilaisen Dynastinaen ja tamminkaisen risteytystä. AncientBeetlemonin hyökkäyksiä ovat Calamity Thunder ja Tera Blaster. Digimon Frontierissa AncientBeetlemon oli yksi niistä digimoneista, jotka menneisyydessä taistelivat Lucemonia vastaan. AncientBeetlemon oli myöhemmin antanut Ukkosen ihmis- ja petohenget Ophanimonille. Lopputaistelussa Lucemon Larvaa vastaan Susanoomon jakautui 10 Legendaariseksi Soturiksi ja AncientBeetlemon antoi iskunsa Lucemoniin, joka tuhoutui lopullisesti. AncientBeetlemon voi kehittyä sinisestä AtlurKabuterimonista.
AncientMermaimon
AncientMermaimon on Mega-tason muinainen ihmisvesipetodigimon ja yksi 10 Legendaarisesta Soturista. AncientMermaimon muistuttaa sinistä merenneidon ja ihmisen risteytystä, jolla on siivet, pitkät valkoiset hiukset ja kultainen kolmikärki käsissään. AncientMermaimonin hyökkäyksiä ovat Great Maelstrom ja Crystal Billow. Digimon Frontierissa AncientMermaimon oli yksi niistä digimoneista, jotka menneisyydessä taistelivat Lucemonia vastaan. AncientMermaimon oli myöhemmin antanut Veden ihmis- ja petohenget Cherubimonille. Lopputaistelussa Lucemon Larvaa vastaan Susanoomon jakautui 10 Legendaariseksi Soturiksi ja AncientMermaimon antoi iskunsa Lucemoniin, joka tuhoutui lopullisesti. AncientMermaimon voi kehittyä Mermaimonista.
AncientTroiamon
AncientTroiamon on Mega-tason muinainen kasvidigimon ja yksi Kymmenestä Legendaarisesta Soturista. AncientTroiamon muistuttaa Troijan hevosta, jolla on tykit rinnassaan, suussaan ja sivuillaan. AncientTroiamonin hyökkäyksiä ovat Epeius Gimmick ja Suprise Cannon. Digimon Frontierissa AncientTroiamon oli yksi niistä digimoneista, jotka menneisyydessä taistelivat Lucemonia vastaan. AncientTroiamon oli myöhemmin antanut Puun ihmis- ja petohenget Cherubimonille. Lopputaistelussa Lucemon Larvaa vastaan Susanoomon jakautui 10 Legendaariseksi Soturiksi ja AncientTroiamon antoi iskunsa Lucemoniin, joka tuhoutui lopullisesti. AncientTroiamon kehittyy Pinomonista ja voi kehittyä Apocalymoniksi Digimon Masters -pelissä.
Angoramon
Angoramon on Rookie-tason petodigimon sekä Digimon Ghost Gamessä Ruli Tsukiyonon digimonkumppani. Angoramon muistuttaa ulkonäöltään jänismäistä Jetiä, jolla on pitkät korvat, ja sen hyökkäyksiä ovat Double Lariat, Petit Tornado ja Pyon Dumb.
Apocalymon animessa
Digimon Adventure tri. -elokuvasarjassa paljastui, että Apocalymonin jäänteistä oli syntynyt digimon nimeltä Meicoomon, jota Hackmon kutsui nimellä "Libra" ja jossa eli nyt koko Digimaailman pimeä puoli. Meiko Mochizukista tuli Valittu lapsi ja Meicoomonin kumppani, jotta Meikon läsnäolo estäisi Meicoomonia menettämästä hallintaansa ja hyökkäämästä kaiken ympärillään olevan kimppuun. Kolme vuotta BelialVamdemonin tuhoutumisen jälkeen, Yggdrasil aloitti palvelijoidensa, Alphamonin ja "Pimeän Gennain", sekä manipuloimansa Maki Himekawan avustuksella käyttää Meicoomonia levittämään tartuntaa, joka villiinnyttäisi digimonit ja niin aiheuttaisi niin vakavia vääristymiä ja sähköhäiriöitä, että Digimaailma täytyi "uudelleenkäynnistää". Mutta koska Meicoomon ja Apocalymonin voimien olemus hänessä säilyivät muuttumattomina siitäkin huolimatta, Homeostasis, Hackmon ja Japanin hallitus päättivät, että "Libra" oli tuhottava lopullisesti. Koska tämä epäonnistui ja Meicoomonin Mega-muoto Raguelmon yhdistyi Ophanimon Falldown Moden kanssa Ordinemoniksi, Homeostasis ja Hackmon aikoivat uudelleenkäynnistää kaiken todellisen maailman digiteknologian. Valitut lapset estivät sen vapauttamalla kaikkien digimonien muistot ajalta ennen edellistä uudelleenkäynnistystä sisältävän datan ja sitten tuhoamalla Ordinemonin. Apocalymonin dataa sisältävän musta kuutio kuitenkin selvisi Ordinemonin tuhosta ja Pimeä Gennai poimi sen talteen ennen kuin poistui paikalta, miettien yrittäisikö uudestaan Daemonin tai Diaboromonin avustuksella.
Archnemon
Archnemon kuului pahoihin digimoneihin ja oli yksi päävihollisista. Daisuke, Ken ja muut valitut taistelivat Archnemonia vastaan. Archnemon yhdessä Mummymonin ja Oikawan kanssa kidnappasivat lapsia ja istuttivat heihin Pimeyden Siemenen. Archnemon on vaihtelevan voimakas Ultimate-tason digimon, sillä paikoitellen Archnemon voitti helposti lasten Ultimate-tason digimonit, mutta välillä lasten digimonit voittivat hänet taisteluissa jopa Champion-muodoissaan. Lopulta BelialVamdemon tuhosi Archnemonin kiduttaessaan tätä. Digimon-keisari alias Ken Ichijoji oli alun perin Oikawan ja Archnemonin vaikutuksen alaisena. Archnemon esiintyi 24 jaksossa, mikä on yksi pisimmistä esiintymisistä vihollisdigimonilta sarjassa. Digimon Frontierissa Archnemoneja ihmishahmossaan nähdään yhdessä Mummymonien kanssa Ennustajakylässä ja Autumn Leaf Fairilla.
Argomon
Fresh, In-Training, Rookie ja Champion-muotojen Argomonit tekivät ensiesiintymisensä vuoden 2020 Digimon Adventure -sarjassa. Argomonit olivat sarjassa Negamonin luoma joukkomielen omaava laji. Ne olivat kuoriutuneet digimunista, jotka Negamon oli pudottanut internetiin valtavan mustan kuulan sisältä. Argomonit aiheuttivat häiriöitä sähkölaitteisiin ja murtaumaan tietoverkkoihin ympäri maailmaa. Taichi ja Agumon tuhosivat useita In-Training -tason Argomoneja, kunnes viimeinen Argomon kehittyi Champion-muotoonsa ja oli aiheuttaa junien yhteentörmäämisen, kunnes Greymon tuhosi hänet. Myöhemmin Taichi ja Yamato matkatessaan internetissä kohtaavat Rookie-tason Argomonin, joka komensi valtavaa laumaa In-Training tason Argomoneja. Greymon ja Garurumon tuhoavat helposti muut Argomonit, mutta yksi Rookie-tason Argomon kehittyy Ultimate-muotoonsa. Greymon ja Garurumon onnistuvat yhteistyöllä kukistamaan Argomonin, mutta Argomon kehittyy Mega-muotoonsa ja kukistaa helposti Greymonin ja Garurumonin taistelussa ja laukaisee ydinohjuksen kohti Tokiota. Kun Takerun ja Hikarin käsiin putoavat oikeassa maailmassa pyhien digimonien valkoiset sulat, niiden voima saa Greymonin ja Garurumonin yhdistymään keskenään Omnimoniksi saakka, joka onnistui kukistamaan Mega-tason Argomonin ja pysäyttämään ohjuksen.
Myöhemmin Soran, Joun, Mimin ja Koushiron jouduttua takaisin ihmisten maailmaan he saavat tietää, että internettiin on ilmestynyt lisää Argomoneja, joita Calmaramon komensi. Heidän digimonkumppaninsa onnistuvat kukistamaan Calmaramonin ja Argomonit, mutta myöhemmin paljastui, että Argomonien tilalle oli ilmestynyt lauma Zurumoneja, jotka jatkoivat Argomonien toimia.
AxeKnightmon
AxeKnightmon on Ultimate-tason ritaridigimon. AxeKnightmon syntyy kun SkullKnightmon ja Axemon yhdistyvät keskenään. AxeKnightmon muistuttaa mustaa ritaria, jolla on punainen kaksoiskeihäs kädessään, musta ja sininen viitta ja C-kirjaimen muitoinen kilpi. AxeKnightmonin hyökkäyksiä ovat mm. Twin Spear, Shoulder Blade, Undead Soldier, Treason Vortex ja Choujigen Axe ja MusoKnightmon-muodossa Gōradarai Gun, Wave of Destruction ja Demonic Gravity Curse Formation ja AxeKnightmon Darkness Modessa Hand of Doom. Mangassa AxeKnightmon pystyi yhdistymään myös Blastmonin, Duskmonin, Gulfmonin ja Laylamonin kanssa hybridimuotoon. AxeKnightmon esiintyi Digimon Fusionissa Bagra-armeijan kätyrinä ja Bagramonin veljenä. AxeKnightmon oli alun perin Nene Amanon Midnight-nimisen armeijan johtava digimon, kunnes hän petti hänet ja siirtyi veljensä armeijaan. AxeKnightmon sai haltuunsa Darkness Loaderin, jolla hän yhdisti SkullGreymonin ja SkullSatamonin itseensä muuntautuen SuperAxeKnightmoniksi. Myöhemmin Ewan Amano yhdisti Tuwarmonin AxeKnightmonin kanssa MusoKnightmoniksi. Lasten tuhottua kaikki seitsemän Pimeyden Kenraalia, AxeKnightmon loi heidän ruumiinsa uudelleen Darkness Stonen avulla ja yhdisti heidät keskenään GrandGeneramoniksi. Lasten tuhottua GrandGeneramonin AxeKnightmon paljasti lapsille suunnitelmansa saada Bagramonin voimat itselleen, jolloin AxeKnightmon lävisti Bagramonin iskullaan ja latasi hänet itseensä muuntautuen AxeKnightmon Darkness Modeen. Bagramon onnistui kuitenkin metafyysisesti tuhoamaan AxeKnightmonin ja otti hänen kehonsa haltuunsa muuntautuen MegaDarknessBagramoniksi. Lasten tuhottua MegaDarknessBagramonin AxeKnightmonin ruumis tuhoutui myös lopullisesti. Digimon Fusionin kolmannella kaudella vanha kellokauppias, joka paljastuu Bagramonin reinkarnaatioksi tekee lyhyen viittauksen AxeKnightmoniin mainiten että kun hän kohtaa "veljensä" niin muiden pitää olla varuillaan.
AxeKnightmonin X-Antibodymuoto AxeKnightmon X esiintyi Digimon Chronicle X -mangassa, jossa AxeKnightmon sai itselleen X-Antibodyn taistellessaan Barbamonia vastaan. AxeKnightmon X pakeni, kun Crusadermon X ja Leopardmon X kukistivat Barbamonin. AxeKnightmon X:n hyökkäyksiä ovat Cruel Tornado, Deadly Break Lost ja Undead Soldier.
Baihumon
Baihumon on Mega-tason jumaladigimon. Se on läntisen alueen vartija ja suuren valkoisen tiikerin näköinen, jolla on sinisiä raitoja kaikkialla ympäri kehoansa. Baihumonilla on punaiset silmät ja kasvoillaan valtava sininen naamio, joiden kulmissa on pitkät terät, jotka muistuttavat sapelihampaita. Baihumonilla on myös rautaiset suojukset etujaloissaan ja piikikkäät renkaat takajaloissaan ja hännässään. Baihumonin hyökkäyksiä ovat Gold Strenght, Iron-armored Claws, Spine-ringed Tail, Bronze Cannon, Spiky ringed tail ja protect. Baihumon nähdään ensimmäistä kertaa Digimon Tamersissa, jolloin Ryo Akiyama ja tämän kumppani, Cyberdramon, olivat tulleet haastamaan Baihumonin. Baihumon ei kuitenkaan voinut taistella heitä vastaan, koska koko Digimaailma oli vaarassa pyyhkiytyä pois D-Reaper -nimisen viruksenpoisto-ohjelman mukana. Calumonin luovutettua kaiken energiansa ja voimansa Digimaailman digimoneille, Baihumon ja kaikki muut kolme jumaladigimonia kutsuivat jokaisen Mega-tason digimonin luokseen ja yrittivät ankarasti taistella D-Reaperia vastaan. Vuoden kuluttua D-Reaper saatiin oikeasta maailmasta käsin tuhotuksi ja sekä oikea maailma että Digimaailma olivat turvassa. Elokuvasarjan Digimon Adventure tri. takaumakohtauksissa Baihumon oli Daigo Nishijiman digimonkumppanin Bearmonin Mega-muoto, joka muiden ennen Taichi Yagamin ja muiden aikaa toimineiden Valittujen lasten kumppanidigimonien ohella taisteli Pimeyden valtiaita vastaan ennen tulemistaan yhdeksi Digimaailman neljästä vartijasta. Baihumonin nimi tulee kiinalaisessa mytologiassa esiintyvästä valkoisesta tiikeristä Bai Hu:sta.